Az előterjesztés célja, hogy a vad védelméről, a vadgazdálkodásról, valamint a vadászatról szóló 1996. évi LV. törvény végrehajtásának szabályairól szóló 79/2004. (V. 4.) FVM rendeletben (a továbbiakban: Vhr.) szabályozott vadászati idények a vadvédelmi és vadgazdálkodási szempontokra is tekintettel jobban illeszkedjenek a vadászati hagyományokhoz, ezért szakmai megfontolások szerint a különböző fajok vadászati idényeinek újragondolása vált aktuálissá.

A tervezett módosítással a vadászati idények jobban alkalmazkodnak a mai kor vadászati igényeihez, szokásaihoz, ugyanakkor a hagyományos idényekhez tér vissza a jogalkotó.